โปรดเกล้าฯ เรียกคืนเครื่องราชฯ อดีตขรก.ตำรวจ 2 ราย ประพฤติชั่วร้ายแรง
โปรดเกล้าฯ พระราชทานพระบรมราชานุญาต ให้เรียกคืนเครื่องราชอิสริยาภรณ์ อดีตข้าราชการตำรวจฐานประพฤติชั่วอย่างร้ายแรงจำนวน 2 รายเมื่อวันที่ 8 ม.ค.63 ผู้สื่อข่าวรายงานว่า เว็บไซต์ราชกิจจานุเบกษา เผยแพร่ ประกาศสำนักนายกรัฐมนตรี เรื่อง พระราชทานพระบรมราชานุญาตให้เรียกคืนเครื่องราชอิสริยาภรณ์ ความว่า ทรงพระกรุณาโปรดเกล้าโปรดกระหม่อมพระราชทานพระบรมราชานุญาตให้เรียกคืนเครื่องราชอิสริยาภรณ์ ซึ่งอดีตข้าราชการตำรวจ สังกัดสำนักงานตำรวจแห่งชาติ จำนวน 2 ราย ได้รับพระราชทานทุกชั้นตรา ตามข้อ 6 และข้อ 7 ของระเบียบสำนักนายกรัฐมนตรี ว่าด้วยการขอพระราชทานพระบรมราชานุญาตเรียกคืนเครื่องราชอิสริยาภรณ์ พ.ศ. 2548 ดังนี้1. นายสัญญา นพสมบูรณ์ อดีตข้าราชการตำรวจ ชั้นยศดาบตำรวจ ตำแหน่ง ผู้บังคับหมู่ กองกำกับการ 2 กองบังคับการฝึกพิเศษ กองบัญชาการตำรวจตระเวนชายแดน ถูกลงโทษไล่ออกจากราชการและถอดยศ เนื่องจากกระทำผิดวินัยอย่างร้ายแรง ฐานกระทำความผิดอาญาจนได้รับโทษจำคุกโดยคำพิพากษาถึงที่สุดให้จำคุก และฐานกระทำการอันได้ชื่อว่าเป็นผู้ประพฤติชั่วอย่างร้ายแรง เครื่องราชอิสริยาภรณ์ที่เรียกคืนประกอบด้วย เหรียญราชการชายแดน และเหรียญทองช้างเผือก2. นายปวริศร์ หรือวิทยา จูประจน อดีตข้าราชการตำรวจ ชั้นยศดาบตำรวจ ตำแหน่ง ผู้บังคับหมู่ กองกำกับการตำรวจตระเวนชายแดนที่ 22 กองบังคับการตำรวจตระเวนชายแดนภาค 2 กองบัญชาการตำรวจตระเวนชายแดน ถูกลงโทษไล่ออกจากราชการและถอดยศ เนื่องจากกระทำผิดวินัยอย่างร้ายแรง ฐานกระทำการอันได้ชื่อว่าเป็นผู้ประพฤติชั่วอย่างร้ายแรง เครื่องราชอิสริยาภรณ์ที่เรียกคืนประกอบด้วย เหรียญพิทักษ์เสรีชน ชั้นที่ 2 ประเภทที่ 2 เหรียญราชการชายแดน และเหรียญทองช้างเผือกทั้งนี้ บุคคลทั้ง 2 ราย เป็นผู้ถูกถอนชื่อออกจากรายชื่อผู้ได้รับพระราชทานเครื่องราชอิสริยาภรณ์ ตามประกาศสำนักนายกรัฐมนตรีที่เกี่ยวข้องแล้วประกาศ ณ วันที่ 18 ธันวาคม พ.ศ. 2562ผู้รับสนองพระบรมราชโองการพลเอก ประยุทธ์ จันทร์โอชา
โปรดเกล้าฯ พระราชทานพระบรมราชานุญาต ให้เรียกคืนเครื่องราชอิสริยาภรณ์ อดีตข้าราชการตำรวจ ฐานประพฤติชั่วอย่างร้ายแรง จำนวน 2 ราย
ราชกิจจานุเบกษา,โปรดเกล้าฯ,เรียกคืนเครื่องราช,เรียกคืนเครื่องราชอิสริยาภรณ์,อดีตตำรวจ,สำนักงานตำรวจแห่งชาติ,ประพฤติชั่วร้ายแรง,ข่าวทั่วไป